<classify> Michuano hiyo inayojulikana pia kama Kombe la FA imeingia hatua ya robo fainali, ambapo Jumamosi iliyopita timu ya Mwadui iliifunga Geita Gold Uwanja wa CCM Kirumba, Mwanza mabao 3-0 na kufuzu nusu fainali.Kwa mujibu wa ratiba iliyotolewa na Shirikisho la Soka Tanzania TFF, Yanga itacheza Uwanja wa Taifa Dar es Salaam ikiwa mwenyeji wa Ndanda FC ya Mtwara, wakati Azam FC itakuwa Uwanja wa Azam Chamazi kuivaa Prisons.Kombe la Shirikisho Azam Sports Federation Cup linatarajiwa kuendelea Alhamisi kwa michezo miwili kuchezwa katika hatua ya robo fainali ya michuano hiyo. Mechi zote zinatarajiwa kuwa na upinzani wa hali ya juu, huku kila timu ikipania kushinda na kufuzu nusu fainali.Bingwa wa michuano hiyo atawakilisha nchi katika michuano ya Kombe la Shirikisho la Soka Afrika CAF CC mwaka 2017.Yanga na Azam pia zitatumia michezo hiyo kama maandalizi yao kwa ajili ya mechi za kimataifa mwishoni mwa wiki ijayo, ambapo Azam itacheza na Esperance ya Tunisia na Yanga itacheza na Al Ahly ya Misri.Pia mechi ya leo ni maandalizi ya michezo ya viporo vya Ligi Kuu Tanzania Bara, ambapo Yanga na Azam zitacheza kuanzia Jumamosi wiki hii. Robo fainali nyingine ya michuano hiyo itakuwa Aprili 9 mwaka huu, wakati Simba itakapokuwa mwenyeji wa Coastal Union ya Tanga Uwanja wa Taifa, Dar es Salaam.  <topic>: michezo 